Američki indijanski pokret
<s>Američki indijanski pokret (; skr.</s><s>AIM) je organizacija koja se bori za ljudska i građanska prava, odnosno nastoji promovirati ekonomske i političke interese indijanskog (domorodačkog) stanovništva u Sjevernoj Americi (SAD i Kanada).</s><s>Osnovana je u julu 1968. godine u Minneapolisu, pri čemu je ispočetka uzor za njegove aktivnosti bio pokret za građanska prava američkih Crnaca.</s><s>AIM je, pak, vrlo brzo postao blizak sa militantnom afroameričkom organizacijom Crne pantere, odnosno dio tzv. Koalicije duge kojom je počela dominirati radikalna ljevica.</s><s>AIM se i sam počeo isticati spektakularnim protestnim akcijama, kao što je okupacija Alcatraza 1969. godine, a protestna akcija u Wounded Kneeju 1973. je prerasla u oružani incident, odnosno višemjesečni sukob sa federalnim vlastima.</s><s>U službenim spisima i u literaturi se AIM ponekad naziva "ekstremističkom" organizacijom, a neki od njenih vođa i istaknutih članova su bili osuđeni za ubistva i druge zločine.</s><s>Usprkos toga, AIM uživa simpatije u  dijelu američke javnosti, prije svega među hollywoodskim celebrityjima, koji su njihovoj djelatnosti i ciljevima pružali logističku, financijsku i propagandnu podršku.</s>

<s>External links</s>

<s>AIM Grand Governing Council homepage</s>

<s>Nastanci 1968.</s><s>Historija SAD (1964–1980)
Politika SAD</s>

